**Felhívás Közművelődési mentor tanfolyamon való részvételre**

**A Nemzeti Művelődési Intézet a „Művelődő közösségek Észak-Magyarországon” elnevezésű, EFOP-3.7.3-16-2017-00148 azonosítószámú projektjének keretein belül Közművelődési mentor tanfolyamot indít Heves megyében.**

A 12 alkalommal, havi rendszerességgel, alkalmanként 4 óra időtartamban megvalósuló tanfolyam célja a Közösségszervezés BA szakos hallgatók szakmai gyakorlatához közművelődési szakemberek, mint mentorok részére tanfolyam a szak szakmai tartalmáról, a szakmai gyakorlat sajátosságairól, jó gyakorlatok cseréjéről. Tapasztalatcseréken és látóutakon valósul meg a felsőoktatási intézmények és a közművelődési intézmények, szervezetek összekapcsolása. A 2019. szeptemberében kezdődő projekt (1-6. alkalom) folytatásaként a hallgatók az intézmény látogatások (Eger, Egerszalók, Noszvaj, Felsőtárkány, Bélapátfalva) mellett egy kiválasztott településen a gyakorlati értékfeltárás folyamatát ismerhetik meg. A település kiválasztása a hallgatók lakótelepülései közül kerül ki (7-12. alkalom).

A foglalkozás témája:

* Az 1997. évi CXL. a muzeális intézményekről, a nyilvános könyvtári ellátásról és a közművelődésről törvényben bekövetkezett módosítások
* A törvényhez kapcsolódó 20/2018 (VII. 9.) EMMI rendelet
* A közművelődési alapszolgáltatások
* A közművelődési intézményrendszer

Olyan közművelődési intézmények és szervezetek felsőfokú végzettségű munkatársai és a 2019-ben, másodéves Közösségszervező BA szakos jelentkezését várják, akik betöltötték 18. életévüket és jelenleg köznevelésben nem vesznek részt.

**A foglakozások helyszíne:** Eger, Bélapátfalva, Felsőtárkány, Noszvaj, Egerszalók és egy választott település, ahol még nem jött létre a Települési Értéktár.

**A foglalkozások megvalósításában közreműködő szakmai partnerek:**

* Nemzeti Művelődési Intézet Heves Megyei Igazgatóság (3300 Eger, Törvényház út 4/B épület)
* Egri Kulturális és Művészeti Központ (3300 Eger, Knézich Károly u. 8.)
* KulTurDia Nonprofit Kft – Gesztenyés Kiállítóház (3346 Bélapátfalva, IV. Béla út 38.)
* Felsőtárkányi Művelődési Ház (3324 Felsőtárkány, Fő út 350.)
* IKSZT Noszvaj (3325 Noszvaj, Kossuth út 1.)
* Faluház és Könyvtár Egerszalók (3394 Egerszalók, Kossuth Lajos út 17.)
* Heves Megyei Értéktár Bizottság

**A tanfolyam tervezett első alkalma:** 2019. szeptember 30.

**A tanfolyam indulásáról és a jelentkezés módjáról bővebb felvilágosítás kérhető:**

Csathóné Sebők Erika megyei igazgató

[sebok.erika@nmi.hu](mailto:sebok.erika@nmi.hu)

+36-20/281-1933

**Kérjük, hogy részvételi szándékát legkésőbb 2019. szeptember 25-ig jelezze** a megyei igazgató munkatársunk számára.

A tanfolyamon való részvétel térítésmentes, a vidéki résztvevőknek útiköltség-térítést biztosítanak.